
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинската идеална част от недвижим имот – УПИ VII-525 в кв. 68 по ПУП-ПРЗ на гр.Българово, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас са постъпили заявления с вх.№ 70-00-1097/02.02.2024г. и № 70-00-1097(4)/03.09.2024г. от „Фарзандо“ ООД, чрез управителя Ф. А. Н., с искане за прекратяване на съсобственост в недвижим имот, находящ се в гр. Българово, община Бургас, представляващ УПИ VII-525 в кв. 68 по ПУП-ПРЗ на населеното място. 
Към заявлението е приложен нотариален акт № 182, том III, рег. № 9263, дело № 532/17.11.2022г., съгласно който заявителят е собственик на поземлен имот с идентификатор 07332.501.525, с площ 692 кв. м по КККР на гр. Българово, одобрени със Заповед № РД-18-874/13.12.2019г. на ИД на АГКК, съответстващ на УПИ VII-525 в кв. 68 по действащия регулационен план на гр. Българово, община Бургас, одобрен със Заповед № 1271/ 08.08.1986г. на ОНС-Бургас.
Служебно изискан е нотариален акт № 153, том XXVIII, дело № 8643/ 13.11.1996г., видно от който предходният собственик на цитирания имот e придобил 690/718 кв. м идеални части от дворно място, представляващо парцел VII-525 в кв. 68, целият с площ 718 кв. м, с неуредени регулационни сметки.
Видно от служебно изготвено удостоверение с их. № 70-00-1097(2)/ 25.06.2024г. и приложена към него служебна комбинирана скица с изх. № В-103/ 17.05.2024г. на дирекция „ЦАУ Възраждане“ при Община Бургас, УПИ VII-525 в кв. 68 по ПУП-ПРЗ на гр. Българово, община Бургас съответства на части от бивши парцели XI-428, X-429,428 в бивш кв. 30 и на част от улица по предходен, недействащ регулационен план от 1966г. Границите на бивш парцел XI-428 в бивш кв. 30 по недействащия план от 1966г. към улици от изток и юг не съвпадат с границите на УПИ VII-525 в кв. 68 по действащия регулационен план. 
Площта на УПИ VII-525 в кв. 68 по ПУП-ПРЗ на гр. Българово е 716 кв.м.
Разликата от 26 кв. м до пълната площ на имота е общинска собственост и представлява придаваеми идеални части от улична регулация от изток и юг по недействащ регулационен план на гр. Българово от 1966г.
УПИ VII-525 в кв. 68 по ПУП-ПРЗ на гр. Българово, община Бургас е съответен, но не е идентичен на ПИ с идентификатор по КККР на гр.Българово. Разликата от 24 кв. м в площите между ПИ и УПИ се дължи на несъответствието в границите им от изток и юг.
Предприети са действия по изменение на КККР на гр. Българово в частта на ПИ с идентификатор 07332.501.525, като същият е приведен в съответствие с площта и конфигурацията на УПИ VII-525 и от приложена скица-проект № 15-883309/29.08.2024г. е видно, че същият е отразен като ПИ с идентификатор 07332.501.1698, с площ 716 кв. м.
За общинските идеални части е съставен Акт № 10560/09.01.2025г. за частна общинска собственост.
Общинската идеална част от гореописания УПИ не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно прекратяване на съсобствеността чрез продажба на частта на Община Бургас по пазарни цени.
Цитираният имот е включен в Програмата за управление и разпореждане с общинската собственост на Община Бургас за 2025г., приета по т. 3 от дневния ред на проведеното на 20.05.2025г. заседание на Общински съвет – Бургас (Протокол № 24), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост, е възложено на независим оценител на имоти, вписан в регистъра на независимите оценители, изготвяне на пазарна оценка на общинските 26/716 кв. м. идеални части от УПИ VII-525 в кв. 68, по плана на гр. Българово, oбщина Бургас, определена в размер на 1580,00 (хиляда петстотин и осемдесет) лева, без ДДС.
Данъчната оценка на идеалната част от имота, предмет на продажба е 108,00 (сто и осем) лева.
Предвид изложеното, на основание правомощията ми по чл. 73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 24.06.2025г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е:

Да се прекрати съсобствеността между Община Бургас и „Фарзандо“ ЕООД с ЕИК 203879388, седалище и адрес на управление: гр. Бургас, ул. „Цар Калоян“ № 166, представлявано от управителя Ф. А. Н. с ЕГН ***, чрез продажба на общинските идеални части, актувани с Акт № 10560/09.01.2025г. за частна общинска собственост, представляващи 26/716 кв. м идеални части от УПИ VII-525 в кв. 68 по действащия регулационен план на гр. Българово, община Бургас, целият с площ 716 кв. м, при граници на целия имот: север – УПИ VI-526, изток – улица, юг – улица, запад – УПИ VIII-525, отразен като ПИ с идентификатор 07332.501.1698, целият с площ 716 кв. м по одобрени КККР на гр. Българово, община Бургас, при съседи на целия имот: 07332.501.1439, 07332.501.1423, 07332.501.526, 07332.501.1307, за сумата от 1580,00 (хиляда петстотин и осемдесет) лева, без ДДС. 
Приложение: Заявления с вх.№ 70-00-1097/02.02.2024г. и № 70-00-1097(4)/03.09.2024г.; Нотариален акт № 182, том III, рег. № 9263, дело № 532/ 17.11.2022г.; Нотариален акт № 153, том XXVIII, дело № 8643/ 13.11.1996г.; Скица на имота по КК; Удостоверение с изх. № 70-00-1097(2)/ 25.06.2024г.; Комбинирана скица с изх. № В-103/17.05.2024г. на дирекция „ЦАУ Възраждане“ при Община Бургас; Удостоверение за данъчна оценка; АЧОС № 10560/09.01.2025г; Протокол от 24.06.2025г; Експертна оценка; Справка за актуално състояние.


ДИМИТЪР НИКОЛОВ
Кмет на Община Бургас


Съгласували:

ЗЛАТИНА ГЕОРГИЕВА - Директор на дирекция ПНО


ЖИВКО ДИМИТРОВ - Директор на дирекция УОС

